Το Σοσιαλιστικό Εργατικό Κόµµα (ΣΕΚ) ξεκίνησε από µια µικρή οµάδα επαναστατών που ίδρυσαν την Οργάνωση Σοσιαλιστική Επανάσταση (ΟΣΕ) τον Οκτώβρη του 1971, µέσα στα χρόνια της χούντας. Συµπληρώνονται πέντε δεκαετίες αγώνα κάτω από τη σηµαία της εργατικής επανάστασης και του σοσιαλισµού. ∆ώσαµε πολλές και σκληρές µάχες µαζί µε χιλιάδες αγωνιστές όλα αυτά τα χρόνια και επιµένουµε πάντα στο δρόµο που χάραξε ο Νοέµβρης του Πολυτεχνείου για να φτάσουµε σε µια κοινωνία χωρίς τις βαρβαρότητες του καπιταλισµού.

Αφετηρία για την ίδρυση της ΟΣΕ ήταν η ριζοσπαστικοποίηση της γενιάς του 114 και των Ιουλιανών του 1965 που είδε τις ελπίδες της να χάνονται κάτω από τη µπότα της δικτατορίας. Οι αναζητήσεις για τα αίτια της ήττας εκείνου του συγκλονιστικού κινήµατος συνδέθηκαν µε το κύµα των εξεγέρσεων του Μάη του 1968 που ξαναζωντάνεψε την επαναστατική παράδοση του Οκτώβρη του 1917. Την παράδοση του Μαρξ και του Ένγκελς, του Λένιν και του Τρότσκι, της Ρόζας και του Γκράµσι.

Με αυτές τις ιδέες γίναµε βασικό κοµµάτι της επαναστατικής αριστεράς που πρωτοστάτησε στην εξέγερση του Πολυτεχνείου, που απέρριψε τα διλήµµατα «Καραµανλής ή τανκς» στη Μεταπολίτευση, που πολύ πριν το 1989 έλεγε ότι τον σοσιαλισµό τον χτίζουν οι εργάτες και όχι τα τανκς και οι γραφειοκράτες. ∆ώσαµε µάχες ενάντια στις αυταπάτες για το ΠΑΣΟΚ που είχε υποσχεθεί «σοσιαλισµό στις 18» και κατάντησε να γίνει ο πιο µακρόχρονος διαχειριστής του ελληνικού καπιταλισµού. Μεγαλώσαµε, και το 1997 ξεκινήσαµε το Σοσιαλιστικό Εργατικό Κόµµα, πάνω στην ώρα για να στηρίξουµε το νέο αντικαπιταλισµό στη Γένοβα το 2001 και τους µεγάλους αγώνες του 21ου αιώνα ενάντια στη χρεοκοπία και τα Μνηµόνια.

Η επαναστατική παράδοση ήταν και είναι η πυξίδα µας για να αντιµετωπίσουµε όλες τις καµπές των ταξικών αγώνων, τις µεγάλες επιλογές που χρειάζεται να κάνει η Αριστερά για να είναι αντάξια του κόσµου που παλεύει.

• Ξεκάθαρη επιλογή στο δίληµµα «Μεταρρύθµιση ή επανάσταση».

• Εµπιστοσύνη στις δυνάµεις και τον ιστορικό ρόλο της εργατικής τάξης.

• ∆ιεθνισµός είναι η απάντηση στις πολεµοκάπηλες εξορµήσεις του ελληνικού καπιταλισµού από τα Βαλκάνια ως τη Μέση Ανατολή. ∆εν έχουµε κοινά «εθνικά συµφέροντα» µε τους καπιταλιστές.

• Ο καπιταλισµός δεν είναι πανίσχυρος, δεν είναι το «τέλος της ιστορίας».

• Η εναλλακτική είναι ο σοσιαλισµός από τα κάτω, ο συλλογικός δηµοκρατικός έλεγχος των εργατών και των εργατριών στην οικονοµία και στην πολιτική ζωή και όχι ένας κρατικός καπιταλισµός που υπόσχεται ότι θα φέρει τον σοσιαλισµό από τα πάνω.

Για να φτάσουµε σε νικηφόρες εργατικές επαναστάσεις, χρειαζόµαστε µια Αριστερά οργανωµένη σε επαναστατικό κόµµα. Η τάξη µας είναι η δύναµη που µπορεί να υλοποιήσει τις ριζικές ανατροπές που απαιτούνται. Σε κάθε χώρο και σε κάθε κλάδο, σε κάθε νοσοκοµείο και κάθε τράπεζα, σε κάθε γειτονιά και κάθε σχολείο και σχολή, οι αγωνιστές και οι αγωνίστριες που µπαίνουν µπροστά για να οργανώσουν τις απεργίες και τις διαδηλώσεις µπορούν και πρέπει να ενωθούν πάνω στην προοπτική της ανατροπής. Πάνω στην προοπτική ότι θα επιβάλλουµε µε τις δικές µας δυνάµεις τη δικαίωση των αιτηµάτων της εργατικής τάξης, από την υπεράσπιση της υγείας, της παιδείας, των µισθών και των συντάξεων σήµερα µέχρι τον έλεγχο όλου του πλούτου που παράγουµε αύριο.